נואל קלארק

נואל אנתוני קלארק (באנגלית: Noel Anthony Clarke; נולד ב-6 בדצמבר 1975) הוא שחקן, תסריטאי ובמאי אנגלי. הוא מוכר מתפקידו כוויימן נוריס בסדרה "Auf Wiedersehen, Pet" וכמיקי סמית' בסדרת המדע בדיוני "דוקטור הו". קלארק הופיע וכתב את התסריט של הסרט "Kidulthood", וגם ביים וכיכב בסרט ההמשך "Adulthood". הוא זכה בפרס אוליבייה לשחקן המבטיח ביותר לשנת 2003, וזכה בפרס באפט"א לכוכב העולה ב-2009. באפריל 2021 קיבל קלארק פרס בפט"א על תרומה יוצאת דופן לקולנוע הבריטי. בסוף אפריל ובתחילת מאי 2021 הואשם קלארק על ידי כשלושים נשים, בהתנהגות מינית בלתי הולמת ובהטרדות מיניות במהלך שנות עבודתו בטלוויזיה ובקולנוע. בעקבות זאת, הוא הושעה מחברותו באקדמיה הבריטית לאמנויות הקולנוע והטלוויזיה שאף שללה ממנו פרס שהוענק לו ב-10 באפריל באותה שנה, וסוכנויות שחקנים, חברות ניהול וחברות הפקה והפצה ניתקו את קשרי העבודה איתו. קלארק נולד בלונדון. הוא למד תקשורת באוניברסיטת צפון לונדון ואחר כך למד משחק ב"מרכז השחקנים של לונדון". הוא הופיע בתפקיד ויימן נוריס בסדרת הטלוויזיה "Auf Wiedersehen, Pet" בשנים 2002 ועד 2004. בסדרה המחודשת של ה-BBC "דוקטור הו" גילם קלארק את מיקי סמית' בשתי העונות הראשונות (2005 ו-2006). הוא היה השחקן השחור הראשון שהיה מלווה של הדוקטור בפרק "School Reunion" וחזר לגלם את התפקיד ב-2008 בפרק "Journey's End" וב-2010 בפרק "The End of Time". בגרסת האודיו של "דוקטור הו" כיכב קלארק בסדרה "Dalek Empire: The Fearless" שיצאה לאור מספטמבר ועד דצמבר 2007. תפקידים נוספים שלו בטלוויזיה כוללים הופעות בסדרה "חדר מיון" ובסדרה "Metrosexuality". הוא שיחק על במת התיאטרון וזכה בפרס אוליבייה לשחקן החדש המבטיח ביותר לשנת 2003 על תפקידו במחזה "Where Do We Live" בתיאטרון רויאל קורט. קלארק כיכב בסרט "Doghouse" בבימויו של ג'ייק וסט ובהפקת "קרנבי פילמס אינטרנשיונל". הסרט צולם בעיקר במידהרסט, עיר קטנה במערב סאסקס, בשטחי בית החולים הישן "המלך אדוארד השביעי". הוא השתתף גם בסרט "סנטוריון" של ניל מארשל בו שיחק בתפקיד חייל בלגיון רומאי. קריירת הכתיבה של קלארק החלה ב-2005 כשכתב את התסריט לסרט "Kidulthood" שיצא לאקרנים ב-2006. הוא גם ביים וכיכב בסרט ההמשך "Adulthood" שיצא בשנת 2008. קלארק תיאר את עבודת הבימוי של סרטו הראשון "לביים בפעם הראשונה היה בהחלט אתגר ומייגע לפעמים. זו הייתה עקומת למידה תלולה, ואם אתה מוכן לעשות דברים וללכת עם זה אז זה משתלם". קרדיטים נוספים בכתיבה היו הפרק "Combat" בסדרת הספין-אוף של "דוקטור הו", "טורצ'ווד", והפרק "West 10 LDN", פיילוט של BBC Three, על חבורה של ילדים בשכונה קשה. ב-2008 כיכב קלארק בווידאו קליפ לסינגל "Invaders Must Die" של הפרודיג'י. ב-2009 זכה קלארק בפרס האקדמיה הבריטית לאומנויות הקולנוע והטלוויזיה (BAFTA) בקטגוריית הכוכב העולה. בעקבות הצלחת הסרטים "Kidulthood" ו-"Adulthood" וזכייתו בפרס באפט"א, דורג קלארק במקום ה-83 ב-"MediaGuardian 100" רשימת מאה אנשי התקשורת של הגרדיאן. קלארק שיחק בתפקיד איי. ג'יי. לצדו של ג'ים סטרג'ס ב"חסר לב", סרט הפולחן של פיליפ רידלי. הוא עבד בפרויקט לבני נוער של BBC Blast שמטרתו לעורר אנשים להיות יצירתיים. זמן קצר אחרי זכייתו בפרס באפט"א נשא נאום וקרא לצעירים "להרחיב את אופקיהם". הפרויקט הבא שלו היה הסרט "4.3.2.1" שיצא לאקרנים ב-2 ביוני 2010 וכיכבו בו טמזין אגרטון, אמה רוברטס ואדם דיקון. הסרט צולם בלונדון ובניו יורק. ב-2012 הופיע ללא קרדיט בסרט "גוסט ריידר: רוח הנקמה" בתפקיד כומר בסצנה שנחתכה בעריכה. בסרט "האויב בתוכנו - סטארטרק" שיחק קלארק בתפקיד תומאס הרווד, איש משפחה עם אשה ובת קטנה. הסרט יצא לאקרנים ב-15 במאי 2013. ב-2015 יצר קלארק את סדרת גיבורי העל "The Troop" לפרסום בחלקים חודשיים במגזין "טיטן קומיקס". החלק הראשון יצא לאור בדצמבר 2015 וזכה לשבחי הביקורת. ב-1 ביולי 2021 נמסר שבעקבות ההאשמות בהתנהגות מינית בלתי הולמת, תאגיד BBC השהה פיתוח של סרט הקולנוע "אבירי קרונגטון", עיבוד קולנוע לספר בשם זה מאת אלכס ויטל (אנ'). קלארק היה אמור להפיק את הסרט, וחברת ההפקות "אנסטופבל קולנוע וטלוויזיה" (באנגלית: Unstoppable Film & Television) שבבעלותו, מחזיקה בזכויות על העיבוד הקולנועי. קלארק מתגורר בלונדון עם אשתו אייריס (לבית דה-סילבה) ושלושת ילדיהם. באוגוסט 2015 הביא קלארק להרשעתו של שותפו וחברו לשעבר, השחקן אדם דיקון, במעשה של הטרדה לא-אלימה, לאחר שדיקון שלח לו סדרת הודעות פוגעניות ונאצות בחשבונות המדיה החברתית שלו. בנוסף, בית משפט בהאמרסמית' הוציא צו הרחקה נגד דיקון, ואסר עליו להתקשר לקלארק. קלארק סיפר לבית המשפט שהוא קידם את הקריירה של דיקון, בכך שליהק אותו לשני סרטיו, "Kidulthood" ו-"Adulthood". השניים הסתכסכו בשנת 2010, אחרי שדיקון הפיק את סרט הפרודיה "Anuvahood" ללא תאום עם קלארק. דיקון זכה אז בפרס בפט"א, אך על אף זאת הוא תקף את קלארק בטוויטר ובאינסטגרם, והאשים אותו שחיבל בקריירה שלו. ב-29 באפריל 2021 פרסם "הגרדיאן" טענות ועדויות של יותר מעשרים נשים שהיו בקשרי עבודה עם קלארק, בדבר התנהגות מינית בלתי הולמת (אנ') מצידו, בעת עבודתם המשותפת במהלך השנים. לפי הטענות, התנהגות זו כללה אלימות מילולית, בריונות והטרדה מינית. בין היתר, השחקנית ג'והאנה ג'יימס טענה שקלארק צילם אותה ללא ידיעתה והסכמתה, בעת שעשתה מבחן בד בעירום. הוא הראה את הסרטון למפיקה שעבדה איתו, ואותה המפיקה האשימה אותו שחשף את איבר המין שלו בהיותם במושב אחורי של מכונית, ולמחרת מישש את גופה בהיותם בתוך מעלית. השחקנית ג'ינג לוסי (אנ'), ששיחקה עם קלארק בסרט "קומנדו: התרעה אדומה" (אנ') טענה שבעת שבילתה עם קלארק במסעדה, הוא הציע לה יחסי מין בביתו, ואחרי שסירבה, הוא איים עליה שלא תספר לאיש את הדבר, פן יבולע לה. ג'ינה פאוול, שעבדה כמפיקה עבור קלארק בין השנים 2014–2017, סיפרה שהוא הטריד אותה ללא הרף, והציג לה תצלומים וסרטונים, שלדבריו, צילם במהלך מבחני בד שונים. נשים נוספו סיפרו שהוא הראה להן תכנים דומים, או טען שיש ברשותו תכנים כאלה. בתגובה, קלארק טען שאינו זוכר צילומים כאלה, והכחיש מכל וכל את ההאשמות, באמצעות עורך דינו. יום אחרי פרסום הטענות, ב-30 באפריל, פרסם "הגרדיאן" שהעיתון שוחח עם 26 נשים, בהן אותן הערים, ונשים נוספות סיפרו שהוא לחץ עליהן להציג סצנות מין בעירום, והתרעם כאשר הן דחו אותן. בעקבות הפרסומים, השעתה האקדמיה הבריטית לאומנויות הקולנוע והטלוויזיה את חברותו בה לאלתר, ושללה ממנו את הפרס שקיבל ב-10 באפריל 2021 על תרומתו לקולנוע הבריטי. חברת ההפקות וההפצה הבריטית "אול3מדיה" (אנ'), העומדת בקשרי עבודה עם חברת ההפקות הפרטית של קלארק, הודיעה על פתיחת חקירה בנוגע לפרסומי "הגרדיאן", וכמו כן, סוכנות הכישרונות האמריקאית "קריאייטיב ארטיסטס (CAA)" (אנ'), הודיעה על ניתוק קשריה איתו, וכך עשו גם שתי חברות, אמריקאית ובריטית, המנהלות את עסקיו. כמו כן, ערוץ הטלוויזיה "ITV" הודיע על ביטול שידור הפרק האחרון של הסדרה "Viewpoint" (אנ') בכיכובו, וכן הושעתה ההפצה הבין-לאומית של הסדרה, ותאגיד "סקיי הודיע על הפסקת כל מעורבות בהפקות עתידיות עם קלארק. קלארק מצידו, הכחיש נחרצות את ההאשמות, אך הודה במקרה אחד שבו פלט הערות לגבי ישבנה של הלן את'רטון, מעצבת הפקה שעבדה איתו על הסרט "Brotherhood" (אנ') משנת 2016, והתנצל על הערותיו כלפי את'רטון. קלארק הוסיף בהתנצלותו, שהוא מעוניין בעזרה מקצועית כדי להשתנות לטובה. שבוע אחרי הפרסומים הראשונים, ב-7 במאי 2021 פורסמו האשמות נוספות בדבר התנהגות בלתי הולמת של קלארק, הפעם מצד נשים שעבדו איתו בצילומי הסדרה "דוקטור הו", בה שיחק בין השנים 2005–2010. שחקנית שביקשה להישאר בעילום שם, סיפרה שהוא הטריד אותה מינית ללא הרף בעונות הראשונות של הסדרה, ושאל שוב ושוב אם היא רוצה "חתיכה מהשוקולד המריר שלו", ואחרי שהיא דחתה אותו, הוא השמיץ אותה באוזני אנשים בתעשייה. ג'ון הייז, שהייתה עוזרת הלבשה בעונה הראשונה של הסדרה בשנת 2004, סיפרה שקלארק הטריד אותה מינית כאשר סייעה לו עם התלבושת שלו, בהיותם בקרוואן שלו. היא עזבה את הקרוואן בתחושת אי-נוחות, ומאז עשתה ככל יכולתה להתרחק ממנו. הייז הסבירה שהיא לא התלוננה אצל הממונים עליה, מכיוון ש"באותם ימים הייתה תרבות אחרת". אישה אחרת, ששימשה כנהגת והסיעה אותו אל אתר הצילומים וממנו, סיפרה שקלארק הטריד אותה במהלך נסיעותיהם, נגע בה באופן בלתי הולם, ניסה להזמין אותה לחדרו במלון לשם יחסי מין, ושאל אותה שאלות מיניות. לדבריה, היא התלוננה באוזני עוזרי הבמאי, ובעקבות זאת, הועברה למשימות אחרות. מה-BBC נמסר שהתאגיד יחקור כל תלונה שתימסר לו. קלארק עצמו שב והכחיש את ההאשמות. 2003, "Where Do We Live" בתיאטרון ג'רווד ברויאל קורט מדיה וקבצים בנושא נואל קלארק בוויקישיתוף אתר האינטרנט הרשמי של נואל קלארק נואל קלארק, ברשת החברתית פייסבוק נואל קלארק, ברשת החברתית אקס (טוויטר) נואל קלארק, ברשת החברתית אינסטגרם נואל קלארק, במסד הנתונים הקולנועיים IMDb (באנגלית) נואל קלארק, באתר AllMovie (באנגלית) נואל קלארק, במסד הנתונים הקולנועיים KinoPoisk (ברוסית) נואל קלארק, באתר MusicBrainz (באנגלית) נואל קלארק, באתר Discogs (באנגלית) "Noel Clarke answers questions on his film Adulthood". Daily Mirror. 10 באוקטובר 2008. נבדק ב-23 באוקטובר 2008. {{cite web}}: (עזרה) "Film Winners in 2009". bafta.org. BAFTA. נבדק ב-8 בפברואר 2009. {{cite web}}: (עזרה) 'This is for the underrepresented': Noel Clarke dedicates Bafta award to 'my young black boys and girls out there'. ITV News, April 11, 2021 "Interview: Noel Clarke". EyeForFilm.co.uk. 16 בפברואר 2009. נבדק ב-16 בפברואר 2009. {{cite web}}: (עזרה) "Noel Clarke Interview". Female First. 14 ביוני 2008. נבדק ב-23 באוקטובר 2008. {{cite web}}: (עזרה) Staff (13 ביולי 2009). "83. Noel Clarke". London: MediaGuardian.co.uk (Guardian News & Media). נבדק ב-13 ביולי 2009. {{cite news}}: (עזרה) BBC – Blast – Noel Clarke Star Trek Sequel Cast Coming Together Mendoza, Nadia (5 בינואר 2012). "Beam me up, Benedict! Sherlock actor Cumberbatch joins Star Trek sequel with Noel Clarke". Daily Mail. London. {{cite news}}: (עזרה) The film was released on 15 May 2013. The Troop #1, CBR, ‏2015-11-30 (באנגלית אמריקאית) Nerdly » ‘The Troop #1’ Review (Titan Comics) (באנגלית אמריקאית) Comic Book Review: The Troop #1, Clandestine Critic, ‏2015-12-04 (באנגלית בריטית) Kanter, jake (July 1, 2021). BBC Shelves Adaptation Of Alex Wheatle’s ‘Crongton Knights’ After Noel Clarke Allegations. Deadline Hollywood. Retrieved July 1, 2021 Adams, Tim (March 17, 2019). Noel Clarke: ‘Anger gets in the way of getting things done’. The Guardian. retrieved May 7, 2021 Adam Deacon banned from contacting Noel Clarke after 'trolling'. BBC, August 20, 2015 Kale, Sirin & Osborn, lucy (April 29, 2021). ‘Sexual predator’: actor Noel Clarke accused of groping, harassment and bullying by 20 women. The Guardian. Retrieved May 7, 2021 Osborne, Lucy & Kale, Sirin & Waterson, Jim (April 30, 2021). Noel Clarke shows dropped as allegations shake TV industry . The Guardian. Retrieved May 7, 2021 Grater, Tom (April 29, 2021). BAFTA Suspends Noel Clarke After Misconduct Allegations & Revokes Award; CAA, Managers Drop Actor & Producer; All3Media Launches Probe — Update. Deadline Hollywood. Retrieved May 7, 2021 דדלייןא Dosani, Rishma (April 30, 2021). Viewpoint Bosses Suspend distribution amid Noel Clarke allegations. Metro. retrieved May 7, 2021 Kanter, Jake (April 30, 2021). Noel Clarke Pledges To Seek “Professional Help” Following Sexual Misconduct Allegations. Deadline Hollywood. Retrieved May 7, 2021 דדלייןב באנגלית: Dark Chocolate, בתרגום מילולי: שוקולד כהה Grater, Tom (May 7, 2021). Noel Clarke Accused Of Sexual Harassment On Set Of BBC’s ‘Doctor Who’. deadline Hollywood. Retrieved May 7, 2021 Kale sirin & Osborne, Lucy (May 7, 2021). Noel Clarke accused of sexual harassment on Doctor Who set. The Guardian. Retrieved May 7, 2021 Wiseman, Andreas (May 7, 2021). Noel Clarke’s Former Agent Gary O’Sullivan Dropped By UK Management Firm 42. Deadline Hollywood. Retrieved May 7, 2021